Margus Hunt

**Margus Hunt** (sündinud 14. juulil 1987 Karksi-Nuias) on eesti endine Ameerika jalgpalli mängija ja kettaheitja, 2006. aasta juunioride maailmameister nii kettaheites kui ka kuulitõukes.

2006. aasta kevadel treenis Hunt kolm nädalat Lõuna-Aafrika Vabariigis koos mitmekordse odaviske maailmameistri ja olümpiavõitja Jan Železnýga ning 5. aprillil sõlmis ta toetuslepingu lennufirmaga Estonian Air. Sama aasta mais Tallinnas toimunud heitjate seeriavõistluse teisel etapil heitis ta 1,75-kilogrammist ketast 63,98 meetrit, mis oli uus Eesti juunioride rekord ja selle tulemusega läks ta hooaja edetabelit juhtima. Tartus Gustav Sule mälestusvõistlusel heitis ta 2-kilogrammist ketast 59,31 meetrit. Tulemus oli uus juunioride rekord 2-kilogrammise kettaga ja samuti Margus Hundi isiklik rekord. Eelmisele isiklikule rekordile heitis Hunt otsa kaks ja pool meetrit.

9. juunil 2010. aastal parandas Hunt isiklikku rekordit ja heitis esimest korda meeste kettaga üle 60 meetri (60,30 m). 25. juunil heitis ta uue rekordina 60,36 meetrit. 6. juulil parandas ta taas rekordit, heites 61,33 meetrit.

Tema isiklik rekord vasaraheites on 64,89 meetrit (28. märtsil 2008. aastal Arlingtonis) ja kuulitõukes 17,98 (22. märtsil Wacos).

Alates 2009. aastast mängis ta Ameerika jalgpalli USA kolledžiliigas Dallase Southern Methodist University meeskonnas *[[defensive end]]*i positsioonil.

2013. aasta aprillis toimunud NFL-i ''draft''is valis Cincinnati Bengals Margus Hundi teises ringis (53. valikuna) oma meeskonda.

2017. aasta märtsis sõlmis ta kaheks aastaks lepingu Indianapolis Colts'iga.

## Kettaheite isikliku rekordi areng

*2004 – 58.30 (1,75 kg ketas)
*2004 – 69.50 (1,5 kg ketas)
*2004 – 56.48 (2 kg ketas)
*2005 – 62.19 (1,75 kg ketas)
*2006 – 63.98 (1,75 kg ketas)
*2006 – 59.31 (2 kg ketas)
*2006 – 66.35 (1,75 kg ketas) juunioride maailmarekord
*2006 – 67.32 (1,75 kg ketas) juunioride maailmarekord
*2010 – 60.30 (2 kg ketas)
*2010 – 60.36 (2 kg ketas)
*2010 – 61.33 (2 kg ketas)

## Tunnustus

* 2006 Eesti Vabariigi spordipreemia (kuldmedali võitmise eest kettaheites Euroopa juunioride kergejõustiku meistrivõistlustel 2005. aastal)
* 2007 Eesti Vabariigi spordipreemia (kahe kuldmedali võitmise eest juunioride kergejõustiku maailmameistrivõistlustel 2006. aastal)

## Isiklikku
Margus Hunt on 205 cm pikk, kaalub 110 kg ning tema käte siruulatus on 211 cm.

## Artikleid Margus Hundist

* Margus Hunt hakkab ameerika jalgpalli mängima Delfi, 22. detsember 2008
* Märt Roosna. Margus Hunt ihkas Super Bowli vaadates ise platsile joosta Õhtuleht, 3. veebruar 2009
* Treener: "Margus Hundist võib saada ameerika jalgpalli superstaar!" Õhtuleht, 6. veebruar 2009
* Ann Hiiemaa.  Margus Hundi päev kaamerate, fotosessioonide ja poseerimisega Postimees, 1. juuni 2009
* Gunnar Leheste. Hunti rõõmustaks olümpiakuld ja Ameerika jalgpalli proﬁleping Eesti Päevaleht, 24. oktoober 2009
* Ann Hiiemaa. Hunt heitis esimest korda üle 60-meetri Postimees, 9. juuni 2010
* Margus Hunt tunnistati ülikoolide «hullumeelseimaks» jalgpalluriks, Postimehe veebiväljaanne, 16. august 2012
* Senior Bowl 2013: Margus Hunt making a name for himself
* Margus will Hunt you down Estonianworld.com

## Viited

## Välislingid

* 
* 
* Profiil nfl.com